JohanHeinsen/ENO huggingface dataset:
Lolland-Falsters Stifts-Tidende, 1842-05-23
Fredagen den 10de Juni førstkommende om Formiddagen Kl. 11 bliver paa Skifteforvalterens Contoir holdet Skiftesamling i afgangne Kjøbmand Niels Peter Petersens Boe heri Byen; hvorved Boets Creditorer opfordres til at møde og afgive Erklæring angaaende hvorvidt de ere enige i, at Kjøbmand L. Kramer her i Byen for Boets Regning saggives til at aflevere til Boet 120 Tønder Hvede og 150 Tønder Byg, som han har vedgaaet, imod contant Betaling, at have solgt til afgangne Kjøbmand N. P. Petersen, og ikke til denne har afleveret, – og advares om, at de Udeblivende ansees at samtykke i, hvad de Mødende vedtage. Nykjøbings Skifteret paa Falster, den 21de Mai 1842. Møller.
Lolland-Falsters Stifts-Tidende, 1842-05-23
Auctioner. Det Dødsboet efter Huusmand Rasmus Mikkelsen Eskildstrup tilhørende Huus i bemeldte By med tilliggende Jordlod, ansat til 3 Fdkr. 1 1/2 Alb. Hartkorn, bortsælges ved 3de offentlige Auctioner, som afholdes paa Falsters Birks Tingsted Torsdagene den 2den, 9de og 16de Juni d. A., Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 23de Mai 1842. Pontoppidan.
Lolland-Falsters Stifts-Tidende, 1842-05-23
Det Dødsboet efter Huusmand Lars Andersens Enke Margrethe Andersdatter, tilhørende Huus i Gunsløv med tilhørende Grund og Haugeplads bortsælges ved 3de offentlige Auctioner, som afholdes paa Falsters Birks Tingsted, Torsdagene den 2den, 9de og 16de Juni d. A., Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 23de Mai 1842. Pontoppidan.
Lolland-Falsters Stifts-Tidende, 1842-05-23
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg
Lolland-Falsters Stifts-Tidende, 1842-05-26
Lollands Falsters Stift Tidende. Ve Redigeret, trykt og udgivet af W. F. Laub i Nykjøbing. No 69. Torsdagen den 26 Mai.
Lolland-Falsters Stifts-Tidende, 1842-05-26
Da vi ikke sjelden have hørt Yttringer og Hamborgernes formeentlige Rigdom og Overmod anføre som Grund til ikke at give Noget til de Brandlidte, er det os særdeles kjært at kunne offentliggjøre nedenstaaende Skrivelse, som er Red, tilstillet fra en indfødt Hamborger, Hr. Tesdorpftil Ourupgaard, ledsaget af en Gave af 50 Rbd. til hans ulykkelige Landsmænd. Vi haabe, at ret mange af vore Medborgere derved ville foranlediges til at opgive de Fordomme mod Jndsamlingen, som de ovenfor paapegede ubetænksomme Yttringer mulig kunne have opvakt hos dem, og at de i Gierning ville vise deres Overbeviisning om, at de trængende Brandlidte i den af Skjæbnen saa haardt hjemsøgte Stad, behøve al den Hjælp, som goddædige Naboer ville lade dem tilflyde, og med Taknemlighed ville modtage selv de ubetydeligste Gaver, som ydes af et velvilligt Sind. Durupgaard den 22de Mai 1842. Høistærede Hr. Redacteur.
Lolland-Falsters Stifts-Tidende, 1842-05-26
Den fortjenstlige Opgave, som De i Forbindelse, med tvende af Deres agtværdige Medborgere har stillet Dem, at ville modtage milde Gaver af Falsters Beboere for Hamborgs ubemidlede Brandlidte, foranlediger mig til i min haardt betrængte og nedbøiede dyrebare Fædrenestads Navn herved at udtale dennes dybtfølte, inderlige Tak. Vel skeer dette uden Opfordring og bemyndigelse; men jeg maatte ikke kjende Hamborgs Beboere, dersom jeg ikke forud kunde udtale den fulde og faste Overbeviisning, at jeg i dette Øieblik taler i deres Aand. Stor er den Ulykke, som har rammet min Fædrenestad, og uberegnelige de Følger, som den vil føre med sig; men hvorledes nu ogsaa Fremtiden vil blive, den ligger i den Almægtiges Haand, og Tydskland og alle de til samme grændsende Lande have i høi Grad erhvervet sig Krav paa Hamborgernes Taknemlighed; men ligesaa retfærdigt som dette Krav er, ligesaa inderligt og utvetydigt føles ogsaa hiin Taknemlighed, og De maa troe mig, den vil nedarves fra Slægt til Slægt, fra Børn til Børnebørn, med et Ord, saalænge Hamborgs Borgere leve og handle i deres Fædres Aand. Ved et kort Besøg, jeg har aflagt i Hamborg, var - ved Siden af Beskrivelsen over Ulykken og dens ødelæggende Følger - den fra alle Kanter, sendte Hjælp det, hvoraf alle Hjerter vare fulde, og hvormed alle Læber strømmede over. Jeg beder Dem derfor, ærede Hr. Redacteur, og med Dem alle brave Beboere i mit andet mig saa kjære Fædreland, ingen Tiltro at skjænke det aldeles grundløse Snak, at Hamborgs Borgere viste Hovmod i Stedet for inderlig ubegrændset Taknemlighed for den saa overordentlige dem fra alle Sider tilstrømmende Hjælp. Lad ikke en ædel, men for Øieblikket ulykkelig, Stad undgjælde for de maaskee velmeente, men i ethvert Tilfælde ubetænksomme Ord, som man undertiden har seet i nogle Blade. Hamborg vil atter reise sig af sin Aske, men at dette kun kan skee ved Hjælp, som ydes nær og fjernt, vil Hamborg aldrig glemme. Med megen Høiagtelse Deres ganske hengivne Tesdorps.
Lolland-Falsters Stifts-Tidende, 1842-05-26
Jndenlandske Efterretninger. Atter er et nyt Fabrikanlæg ivente, hvis Opkomst rimeligviis vil gavne Landet meget. Shawls Fabriqveur P. H. Drewsen agter nemlig at anlægge ved Siden af sin Shawlsfabrik en aldeles ny Bedrift, til at forfærdige Schweitzer-Musselin eller Gardin=Netteldug; en heldig Begyndelse er allerede gjort og et over al Forventning smukt Prøvestykke var allerede fremlagt sidste Fredag Aften i Jndustriforeningens Locale. Denne Jndustrigreen har hidtil været aldeles ukiendt hertillands, skjøndt der forbruges en stor Deel af dette Slags Tøier, hvilke ere blevne indførte fra Udlandet. Hr. Drewsen har allerede indlagt sig stor Fortjeneste ved at oprette den første Schwals=Fabrik her i Danmark, hvilken er gaaet frem med meget Held og beskjæftiger en stor Deel Arbeidere, hvis Løn bliver i Landet, og saaledes holder mange Penge indenfor Grændserne, der ellers vilde være gaaede ud af Landet for fremmede Varer. Det samme Resultat lader sig ogsaa vente af det nye Foretagende. Fordelen af slige nye Anlæg er uberegnelig, idet Arbeidslønnen kommer Landet selv tilgode, unge indfødte Mennesker faae Leilighed til at uddanne sig i forskjellige Jndustrigrene, og kunne saaledes i Tiden ved at arbeide med forenet Kraft, blive istand til at forebygge den uhyre store Jndførsel af fremmede Varer, som nu uden Tvivl udsuger en Deel af Landets bedste Kræfter. Vi ønske af Hjertet Hr. Drewsen Held og Lykke med det nye Fabrikanlæg og haabe, at dette vil blomstre ved Siden af Shawlsfabriken, der allerede har gjort saa raske Fremskridt. (Dagen.) I Anledning af hvad der i flere fremmede Tidender har været anført og Slavehandel under Dansk Flag, og navnligen om Skibet Maria Hedevig, ville vi henvende vore Læseres Opmærksomhed, paa nedenstaaende Beretning fra den danske Consul Ridder Hamann i Rio Janeiro. Vi kjende endnu ikke Navnene paa de tvende danske Capitainer, som tilligemed ham have foretaget de deri ommeldte Undersøgelser; men i alt Fald er alene Consul Hamanns Navn tilstrækkelig Borgen for, at der ved denne Leilighed ikke er bleven spillet under Dække med Altonaer Slavehandlere. – Beretningen lyder saaledes: For kort siden ankom til Rio Janeiro, ballastede fra Kysten af Afrika, Skibene Marianne J Hedviges og Camoes, begge tilhørende Huset. Santos & Monteiro i Altona. Saavel de i europæiske Aviser ommeldte Rygter, som Meddelelsen fra de engelske Autoriteter hersteds om, at disse Skibe skulde være udrustede, eller virkeligt være blevne benyttede, til Negerhandel, foranledigede mig til, i to danske Skibscapitainers Overværelse at anstille nøiagtige Undersøgelser ombord, hvoraf Resultatet var, at hine Rygter ere aldeles falske og ugrundede. - Undersøgelses-Acterne ere blevne indsendte til den Kongl. Legation i Rio. (Hand. Tid.)
Lolland-Falsters Stifts-Tidende, 1842-05-26
Randers Amtsraad holdt, ifølge Rand. Av." sit første Møde i forrige Uge paa Byens Raadhuus. Det varede i 3 Dage og endtes med den eens stemmige Beslutning om Forhandlingernes Offentliggjørelse, som vil finde Sted igjennem Randers Avis. Til Redactions-Medlem valgtes i saa Henseende Hr. Pastor Valentin i Tvede.
Lolland-Falsters Stifts-Tidende, 1842-05-26
En Prøvetour, som Directionen for Dampskibsfarten imellem Helsingør og Kjøbenhavn foranstaltede den 11te de med det nye Jerndampskib Hamlet, fyldestgjorde i enhver Henseende de Forventninger, som man ved tidligere indløbne Efterretninger og dette Skibs Fortrinlighed var berettiget til. De mange Passagerer, omtrent 150, som Directionen havde indbudet til at overvære denne Prøve, havde ret Leilighed til at overtyde sig ikke alene og Skibets smukke Construction og dets comfortable Indretning, men ogsaa i Særdeleshed om den Hurtighed og Magelighed, hvormed det bevægede sig gjennem Vandet, om den Nøiagtighed og Lethed, hvormed det lystrede Roret under alle dets forskjellige Mandeurer, og den Rolighed, hvormed Maskineriet arbeidede. (Hels. Av.) Horsens. Vi kunne kun udtale med dyb Smerte, at det herværende slesvigske KurasseerRegiment er opløst. Det Regiment, som i den spanske Successionskrig, efter gammelt Sagn, har erhvervet Trophæer, som formodentlig endnu pryde det danske Arsenal; det Regiment, hvis Chef var Æresborger, det eneste Tilfælde i den danske Armee, og som stod ligesaa yndet som agtet i Garnisonen; det Regiment, som i borgerlig Færd, og krigersk Holdning og Dygtighed søgte sin Lige i det danske Kavalleri - er ikke meere. Om den herværende smukke og velindrettede Caserne, som, saavidt vi vide, mangler ved Garnisonerne i Aarhuus og Randers, som offentlig Bygning, Ridehuset, Skolehuset med Læse- og Fægtesal, og de fuldstændige Beqvemmeligheder, som her iøvrigt haves for et Kavalleri-Regiment, ville blive nedbrudte og flyttede til Aarhuus eller Randers, vides endnu ikke. men fra Aarhuus til Slesvig, en Afstand af 30 Mile gjennem Landets frugtbareste Egne, vil intet Kavalleri blive garnisoneret, saavidt Armee-Organisationen hidtil har omtalt. (Hors. Av.)
Lolland-Falsters Stifts-Tidende, 1842-05-26
Efter at Graabrødretorvet nu er bleven befriet fra de Slagterboutiker og andre Boder, der have været placerede paa det, borttoges i Tirsdags Ulfeldts=Støtten, og Torvet er saaledes nu berøvet ethvert Spor af dets forrige Udseende. Steenbroens Omlægning er allerede igjen paabegyndt. (Berl. Tid.)
Lolland-Falsters Stifts-Tidende, 1842-05-26
Eierne af Hotel d'Angleterre, Hr. Krüger, har forleden aabnet en Salon ganske som Alsterhallen i Hamborg. Den er udstyret paa det Pragtfuldeste, holder en Mængde Blade, selv franske og engelske, og vil sikkert ikke undlade at drage det mere gentile Publicum til sig. Længere hen vil Hr. Krüger sørge for et godt Musikcorps.
Lolland-Falsters Stifts-Tidende, 1842-05-26
Den 10de de, dømte Høiesteret Svend Andreas Olsen, der tiltaltes for Tyveri eller uhjemlet Besiddelse af stiaalne Koster, til 8 Aars Arbeide i Rasphuset, endskjøndt baade Kjøbenhavns Amts søndre Birks Extraretsdom og Lands-Over- samt Hof og Stadsrettens Dom havde frifundet ham for Actors videre Tiltale i denne Sag. Svend Andreas Olsen maa ansees som en af Hovedstadens største Plager, een af dens dumdristigste og farligste Forbrydere, ja som et Jndivid, hvis Livsopgave har været at berøve Næsten hans lovlige Eiendom, og hvis ikke ringe Evner ere anvendte til at begaae de voveligste Tyverier uden at udsætte sig for at fældes, formedelst hans Færdighed i at undgaae de sædvanlige Beviismaader; men Høiesterets Anvendelse af Jndiciebeviser, hvoraf der var tilstrækkelig Mængde forhaanden, har her, idetman maa antage at Olsen endnu har været ubekjendt med Naturen af denne Beviisart, hjulpet til at sikkre Samfundet for ham igjennem en Række af Aar. Siden 1834, da han ved Høiesteretsdom blev anseet med 5 Aars Rasphuusarbeide, har Olsen kun været i meget kort Tid paa fri Fod, og i den Tid uden Tvivl forøvet et dumdristigt Tyveri paa den militaire Materialgaard, skjøndt han ikke blev overbeviist derom. Den Forbrydelse, for hvilken han nu er domfældt, var det bekjendte Jndbrudstyveri hos Statsminister Grev Otto Moltke paa Bakkegaarden. (Dagen.)
Lolland-Falsters Stifts-Tidende, 1842-05-26
Kjøbenhavns Havnepriser den 21de Mai 1842. Hvede, holsteensk, 9 Rbd. 48 s. a 9 Rbd. 64 s.; dito sjællandsk, 7 Rbd. a 8 Rbd.; Rug, fra Provindserne, 5 Rbd. a 5 Rbd. 80 s.; Byg, 2radet, 3 Rbd. 76 s. a 4 Rbd. 16 s.; dito 6-radet, 3 Rbd. 16 s. a 3 Rbd. 48 s.; Erter, 5 Rbd. a 7 Rbd. S. og T.
Lolland-Falsters Stifts-Tidende, 1842-05-26
Ved Tallotteriets 1548 Trækning i Kjøbenhavn udkom: Reisende fra den 18de til den 25de Mai 1842. Fra Gaabense til Vordingborg. Med Pakkeposten. Rector Lange. Med Personposten, Pastor Bang. Med Dagvognen. Hr. Lorenzen; Lynginspecteur Bindesbøll, Kjøbmand Jensen. Udenfor Posterne: Madam Høier med Familie; Etatsr. Povelsen; Hr. Fonnesbech; Madam Han med 3 Døttre og Søn; Madam Stevenius med Familie; Fuldmægtig Lindholm med Kone og Barn, Provisor Haar; Tobakspinder Knudsen; Fra Vordingborg til Gaabense. Med Pakkeposten, Dhrr. Brandt og Gränche. Med Dagvognen, Madam Hee; Hr. Hee; Jfr. Feilberg; Dhrr. Fick, Theil og Brandt: Auditeur Uldahl; Provst Fasting; Jomfru Fasting. Udenfor Posterne: Kammerh. Rosenørn Lehn; Tandlæge Heins; Tobakspinder Knudsen; Fru Posselt.
Lolland-Falsters Stifts-Tidende, 1842-05-26
Med Dampskibet Caroline Amalie, ankom den 21de Mai fra Kjøbenhavn til Gaabense: Grev Knuth med Tjener; Assessor Harboe; Frøkenerne Rothe, Glahn, Radecke, Manzius, Carpentiul og Bierregaard; Consul A. Hage; Grosserer Hage; Lynginspecteur Bindesbell, Dhrr. Puggaard og Petersen; Adjunct Trojel; Typograph Blicher, Forp. Møller. Samme Dag afgik til Svendborg: Dhrr. Bønnelyche, Boas, Baage, C. Radecke og A. Arnkiel. Til Flensborg: Frøken Schrøder. Den 24de Mai ankom til Gaabense fra Svendborg: Dhrr. C. og N. Holm; Handelsbet. Trybschench; Dhrr. C. Radecke- og Arnkiel. Samme Dag afgik fra Gaabense til Kjøbenhavn: Jfr. M. og N. Sørensen; Cand. pharm. Krebs; Jfr. Seg fred; Cand. theol. Hansen; Landvæsenselev Hansen; Frøkenerne Bregendahl og Hansen; Madam Matzen; Mecanicus, Paulsen, Kjøbmand Lunddahl; Stud. med. Biering; Pastor Giessing; Kammerjunker v. Krog; Kammerskriver Jørgensen; Tjener Jbsen; Væver Schrøder; P. Hansen.
Lolland-Falsters Stifts-Tidende, 1842-05-26
AVERTISSEMENTS. J Overeensstemmelse med Forordningen af 27de September 1799 8, 20 bringes herved til offentlig Kundskab, at i den mod Kirkesanger og Skolelærer Henrichsen i Flade paa Morsø af det Kongelige danske Cancelli beordrede Sag for i et af ham forfattet Skrift, betillet: "Skolelærerens nærværende Forfatning som lønnet Embedsmand, Lærer og Borger, at have forhaanet Bibelen, er ved Dom, afsagt i Aalborg, Stifts extraordinaire Landemode den 26de f. M., saaledes kjendt for Ret:
Lolland-Falsters Stifts-Tidende, 1842-05-26
Tiltalte Skolelærer Henrichsen i Flade bør erlægge tredive Rigsbankdaler Sølv i Mulct til Thisted Amts Fattigkasse, samt være Censur undergivet i eet Aar.
Lolland-Falsters Stifts-Tidende, 1842-05-26
J Henseende til Actionens Omkostninger bør Provsterettens Dom ved Magt at stande, dog at de Actor og Defensor for Provsteretten tilkjendte Salairer nedsættes for den Førstnævnte til 8 Rbd. og for den Sidstnævnte til 5 Rbd. Sølv. I Salair til Actor og Defensor ved Landemodet, Procuratorerne Davidsen og Spreckelsen, betaler Tiltalte 6 Rbd. Sølv til hver. Den idømte Mulct at udredes inden 8 Uger efter denne Doms lovlige Forkyndelse, og det øvrige at efterkomme under Adfærd efter Loven.
Lolland-Falsters Stifts-Tidende, 1842-05-26
Aalborg Stiftamthuus og Bispegaard, den 13de Mai 1842. Bluhme. Fogtmann.
Lolland-Falsters Stifts-Tidende, 1842-05-26
Fra Pressen er udkommen: Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen.
Lolland-Falsters Stifts-Tidende, 1842-05-26
Femte Hefte. Dette Hefte (8 Ark stort faaes hos Thierry i Nakskov, Giegengack i Maribo og paa Adressecontoiret i Nykjøbing for 48 s. - Sjette Hefte er under Pressen. Subskription modtages fremdeles. Med Dagvognen, der kom fra Gaabense Natten imellem Mandag og Tirsdag den 24de dennes, er bragt en stribet Pose med noget Tøi, med en Messing Hængelaas for og en paafæstet Seddel No 11 Wordingborg, som er staaende hos mig, uden at jeg har kunnet opspørge nogen Eier til den. - Eieren til den vilde erholde den hos mig Nykjøbing paa Falster den 25de Mai 1842. J. Thomsen, Gjæstgiver.
Lolland-Falsters Stifts-Tidende, 1842-05-26
Undertegnede have forenet os om at foranstalte en Udstilling først i forestaaende Juni Maaned af Kobberstik, Lithographier, Bøger og andre Gjenstande, hvoraf vi deels ere, deels ved Andres Godhed vente at komme i Besiddelse; og da det vistnok vilde være gavnligt for Dhrr. Handlende, Fabricanter, Kunstnere og Haandværkere saavel i Kjøbstæderne som paa Landet, samt fornøie Byens og Omegnens Beboere, dersom denne Udstilling tillige kom til at omfatte Prøver eller Exemplarer af smukke, gode, nyttige og priisbillige Handels-Artikler, Dame, Fabrik= og Haandværks=Arbeider m. m.,der kunde ønskes fremstillede og derved anbefalede det større Publicum, saa modtages saadanne Sager med Fornøielse og Tak, naar det behagelig anmeldes for en af os Undertegnede, og Sagerne selv indleveres inden 29de Mai førstkommende. Ogsaa haabe vi og bede om, at Eiere af Konstsager eller Sjeldenheder, der ikke ere kostbare, skrøbelige eller altfor store, godhedsfuldt ville understøtte Foreningen med Laan af disse. Dersom Eierne af Handelsartikler selv, under Udstillingstiden, ville have Opsyn med de af dem indleverede Sager, da indrømmes dette med Fornøielse; og skulde de fra Stedet ønske at udsælge det Udstillede, da have vi Jntet derimod, naar det af Øvrigheden tillades.
Lolland-Falsters Stifts-Tidende, 1842-05-26
Da nogle af Byens Damer have omtalt, at der maaskee kunde ønskes Leilighed til unævnt at afhænde qvindelige Arbeider til Fordeel for velgjørende offentlige Establissementer, enkelte trængende Familier eller Personer, eller ogsaa med anden speciel Bestemmelse, saa erklære vi os herved beredvillige til at møde saadanne ædle Ønsker med største Forekommenhed, Taushed og Agtelse for Vedkommendes Villie, naar denne bestemt meddeles Comiteen eller enkelte af dens Medlemmer ved Sagernes Jndlevering.
Lolland-Falsters Stifts-Tidende, 1842-05-26
Udstillingslocalet vil blive i Magazin Bygningen i Amtstuegaarden i Nykjøbing.
Lolland-Falsters Stifts-Tidende, 1842-05-26
Nykjøbing paa Falster den 18de Mai 1842. Parelius. Rosendahl. Schierning. Berggreen,
Lolland-Falsters Stifts-Tidende, 1842-05-26
At der for Fremtiden med Dampskibet "Caroline Amalie, kan indskrives Passagerer directe til Aarhus fra Gaabense, samt at Priserne for hele Touren blive: 1ste Plads 10 Rbd., 2den Plads 6 Rbd. og Dækket 3 Rbd., bliver herved bekjendtgjort, ligesom ogsaa, at Skibet anløber Lohals paa Langeland, hvortil Prisen bliver den samme som fra Gaabende til Svendborg. Formandskabet for det Lollands-Falsterske Brandforsikkringsselskab er fra den 26de dennes igjen overtaget af Rosenørn Lehn. Ourebygaard den 25de Mai 184. Undertegnede, der er ankommen hertil Byen, hvor jeg for en kort Tid agter at opholde mig, forfærdiger samt indsætter kunstige Tænder i alle Genres, der fuldkommen erstatte de Tabtes Nytte. Tillige reengjör og plomberer jeg Tænder, samt indsætter Guldganer. Nykjøbing, den 25de Mai 1842. V. F. G. Heins, boende hos Gjæstgiver Thomsen. Værelse tilleie.
Lolland-Falsters Stifts-Tidende, 1842-05-26
Hos Kleinsmedmester Bendzen kan til førstkommende October Flyttetid erholdes tilleie en Stutil Gaden paa 3 Fag, passende for en eenlig Person.
Lolland-Falsters Stifts-Tidende, 1842-05-26
Skipper A. W. Schrøder afgaaer til Kjøbenhavn først i næste Uge og medtager Fragtgods og Passagerer.
Lolland-Falsters Stifts-Tidende, 1842-05-26
Auctioner. Det Dødsboet efter Huusmand Rasmus Mikkelsen i Eskildstrup tilhørende Huus i bemeldte By med tilliggende Jordlod, ansat til 3 Fdkr. 1 1/4 Alb. Hartkorn, bortsælges ved 3de offentlige Auctioner, som afholdes paa Falsters Birks Tingsted Torsdagene den 2den, 9de og 16de Juni d. A., Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 23de Mai 1842. Pontoppidan.
Lolland-Falsters Stifts-Tidende, 1842-05-26
Det Dødsboet efter Huusmand Lars Andersens Enke, Margrethe Andersdatter, tilhørende Huus i Gunsløv med tilhørende Grund og Haugeplads bortsælges ved 3de offentlige Auctioner, som afholdes paa Falsters Birks Tingsted, Torsdagene den 2den, 9de og 16de Juni d. A., Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 23de Mai 1842. Pontoppidan.
Lolland-Falsters Stifts-Tidende, 1842-05-26
Jndkaldelser.
Lolland-Falsters Stifts-Tidende, 1842-05-26
Ved Proclama af Dags Dato, som læses inden vedkommende Retter, ere Creditorerne i Huusmand i Skovby Jørgen Rasmussen Løyemands og Hustrues fælleds Bo, som, efter en Creditors Forlangende, er taget under Skiftebehandling, indkaldte, med tolv Ugers Varsel, til, for undertegnede Skifteforvalter at anmelde og beviisliggjøre deres Fordringer. Hvilket herved endvidere bekjendtgjøres. Falsters Birk, Nykjøbing den 12te Mai 1842. Pontoppidan.
Lolland-Falsters Stifts-Tidende, 1842-05-26
Ved Proclama af Dags Dato, som læses inden vedkommende Retter, ere Creditorerne i Dødsboet efter Huusmand og Væver Hans Mortensen i Nørre Vedby indkaldte, med tolv Ugers Varsel, til, for undertegnede Skifteforvalter at anmelde og beviisliggjøre deres Fordringer, og de fraværende og ubekjendte Arvinger, med Aar og Dags Varsel, til, at møde og beviisliggjøre deres Arveret. Hvilket herved endvidere bekjendtgjøres. Falsters Birk, Nykjøbing den 12te Mai 1842. Pontoppidan.
Lolland-Falsters Stifts-Tidende, 1842-05-26
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Nødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1842-05-28
Lollands Falsters Stift Tiende. Redigeret, trykt og udgivet af W. F. Laub i Nykjøbing. No. 63. Løverdagen den 28 Mai.
Lolland-Falsters Stifts-Tidende, 1842-05-28
Jndenlandske Efterretninger. J Torsdags Aftes Kl. 9 formæledes Hs. Durchlauchtighed Prinds Christian af Slesvig=Holsten-Sønderborg-Glücksborg med Hds. Durchlaucht. Prindsesse Louise Wilhelmine Friederiche Caroline Auguste Julie af Hessen i Overværelse af Deres Majestæter Kongen og Dronningen, Kongehusets øvrige Medlemmer med de resp Hof=Damer og Hof=Cavalierer, Geheimestatsministrene, Corps Diplomatique, Departements- og Regiments-Cheferne. Det høie Brudepar viedes at
Lolland-Falsters Stifts-Tidende, 1842-05-28
Pastor Glahn i Hs. høifyrstelige Durchlauchtighed Landgreve Wilhelm af Hessens Palais paa Amalienborg. (Berl. Tid.)
Lolland-Falsters Stifts-Tidende, 1842-05-28
Under 24de d. M. er fra Generalpostdirectionen udstedt efterfølgende Circulaire. Paa Generalpostdirectionens derom nedlagte allerunderdanigste Forestilling har Hs. Maj. Kongen, under 19de dennes, allernaadigst resolveret, at det maa være de sig i de Kongelige Stater dannende eller allerede dannede Foreninger til Understøttelse for de Brandlidte i Hamborg tilladt, portofri og uden Erlæggelse af Contoirgebyhrer at afsende med Pakkeposten de til dette Øiemed bestemte Penge og Klædningstykker, under den Betingelse, at der af Formanden for Foreningen, hvis denne maatte være en Kongelig Embedsmand, men i andet Fald af Stedets Borgermester eller første Øvrighedsperson meddeles en Attest om, at de forsendende Penge og Klædningsstykker virkeligen ere bestemte for hine Brandlidte. - Overeensstemmende med denne allerhøieste Resolution paalægges det herved det Kongl. Postcontoir at modtage forommeldte Slags Sager til portofri Forsendelse med Pakkeposten til Hamborg, og at anføre den ellers erlæggende Porto paa Karterne indenfor Linien, samt efter Forløbet af 1 Aar at afgive Jndberetning til Directionen om, hvormeget Beløbet af de afsendte Pengesummer og Vægten af de forsendte Klædningsgjenstande har udgjort."(Berl. Tid.)¬